
పణజి/ముంబై, మార్చి 9: వివాదాస్పద ట్వీట్లతో వార్తల్లో నిలవడమే కాదు.. వాటిపై సర్వత్రా విమర్శలు వ్యక్తమవుతున్నా ఒకపట్టాన వెనక్కు తగ్గని నైజం సినీదర్శకుడు రామ్గోపాల్ వర్మది! అలాంటి వర్మ క్షమాపణలు చెప్పాడు. ‘‘సన్నీ లియోన్ మాదిరిగానే ప్రపంచంలోని మహిళలందరూ పురుషులకు ఆనందాన్నివ్వాలని మనస్ఫూర్తిగా కోరుకుంటున్నాను’’ అంటూ అంతర్జాతీయ మహిళా దినోత్సవం సందర్భంగా వర్మ చేసిన ట్వీట్ తీవ్ర దుమారం సృష్టించింది. దీనిపై గోవాలో గురువారం కేసు నమోదైంది. తన ట్వీట్తో మహిళలను వర్మ అవమానించారని ఆరోపిస్తూ హిందూ జన్జాగరణ్ సమితి అనుబంధ సంస్థ అయిన రణ్రాగిని.. మపుసా పోలీసులకు ఫిర్యాదు చేసింది. ఆయనపై సైబర్ క్రైం చట్టం కింద కేసు నమోదు చేయాలని విజ్ఞప్తి చేసింది. దీంతో సాయంత్రం వర్మ ట్విటర్లో మహిళాలోకానికి క్షమాపణలు కోరారు. ‘‘మహిళా దినోత్సవం సందర్భంగా ఏదో నా అభిప్రాయాలను వ్యక్తం చేశాను. ఉద్దేశపూర్వకంగా కాదు. నా వ్యాఖ్యలు ఎవరినైనా బాధించి ఉంటే మన్నించాలి’’ అని వర్మ ట్విటర్లో రాశారు. అయితే.. తన ట్వీట్తో పబ్లిసిటీ కోసం పాకులాడే వారికి మాత్రం తాను క్షమాపణలు కోరడం లేదని మరో ట్వీట్లో వర్మ పేర్కొనడం గమనార్హం. అంతకుముందు ఈ విషయంలో ఎన్సీపీ ఎమ్మెల్యే జితేంద్ర ఆహద్-వర్మ మధ్య ట్వీట్ వార్ నడిచింది. మహిళలను అగౌరపరుస్తూ చేసిన ట్వీట్పై వర్మ క్షమాపణలు చెప్పాలని, లేదంటే చట్టాన్ని చేతుల్లోకి తీసుకునేందుకు కూడా వెనుకాడమంటూ ఆహద్ హెచ్చరించారు. దీనికి వర్మ స్పందిస్తూ.. చట్టాన్ని చేతుల్లోకి తీసుకుంటామన్నందుకు మీరే క్షమాపణలు చెప్పాలంటూ రీట్వీట్ చేశాడు. చివరికి.. ‘‘తప్పోఒప్పో నా మనసుకు తోచింది నేను రాశాను’’ అంటూ మరో ట్వీట్ చేశాడు.

panaji/mumbai, marchi 9: vivaadaaspada tweetlatho vaartallo nilavadame kaadu.. vaatipai sarvatra vimarsalu vyaktamavutunnaa okapattana venakku taggani naijam sineedarsakudu ramgopal varmadi! alanti varma kshamaapanalu cheppaadu. ‘‘sannee leon maadirigaane prapanchamloni mahilalandaruu purushulaku aanandaannivvaalani manasphoorthigaa korukuntunnanu’’ antuu antarjaatiiya mahila dinotsavam sandarbhamgaa varma chesina tweet teevra dumaram srushtinchindi. deenipai govalo guruvaram kesu namodaindi. tana tweettho mahilalanu varma avamaaninchaarani aaropistuu hindu janjagaran samiti anubandha samstha ayina ranraagini.. mapusa polisulaku firyaadu chesindi. aayanapai saibar kraim chattam kinda kesu namodu cheyalani vignapti chesindi. deentho saayantram varma twiterlo mahilaalokaaniki kshamaapanalu koraru. ‘‘mahila dinotsavam sandarbhamgaa edho naa abhipraayaalanu vyaktam cheshaanu. uddesapurvakamgaa kaadu. naa vyaakhyalu evarinainaa baadhinchi unte manninchaali’’ ani varma twiterlo raasaaru. ayithe.. tana tweettho publicity kosam pakulade vaariki maatram taanu kshamaapanalu koradam ledani maro tweetlo varma perkonadam gamanarham. antakumundu ee vishayamlo encpy emmelye jitendra aahad-varma madhya tweet war nadichindi. mahilalanu agouraparustuu chesina tweetpy varma kshamaapanalu cheppaalani, ledante chattaanni chetulloki teesukunenduku kuudaa venukaadamantuu aahad heccharinchaaru. deeniki varma spandistuu.. chattaanni chetulloki teesukuntaamannanduku meere kshamaapanalu cheppaalantuu reatveet cheshaadu. chivariki.. ‘‘tappooppo naa manasuku thochindi nenu raasaanu’’ antuu maro tweet cheshaadu.